Biologi

Biologi er studiet af liv (organismer). Ordet er sammensat af de to græske ord bios, som betyder liv, og logia der kan oversættes med "læren om".

Biologiens historie 
Biologien kan føre sine rødder tilbage til det gamle Grækenland. Specielt Aristoteles (384 f.Kr. – 322 f.Kr.) gjorde mange iagttagelser om dyr og planters levevis og organiserede disse iagttagelser i teorier. Teorierne holdt sig i mere eller mindre uforandret form helt frem til 1400- og 1500-tallet. 

I 1600-tallet blev mikroskopet opfundet og banede dermed vej for en mindre revolution inden for faget. Fx så man for første gang små encellede dyr, bakterier og sædceller. Mikroskopet var med til at rykke kraftigt til diskussionen omkring livets oprindelse, og om hvorvidt liv kunne opstå spontant. En diskussion som fortsatte helt op til Louis Pasteurs forsøg i 1800-tallet og Charles Darwins udgivelse af Arternes oprindelse (The Origin of Species by Means of Natural Selection) i 1859. Evolutionsteorien blev udviklet af Charles Darwin og var drivkraften i de fremskridt som blev gjort inden for biologien i de følgende år. 

Wilhelm Johannsen “opfandt” navnet gen i begyndelsen af det 20. århundrede og dette sammen med opdagelsen af, at de nedarvede egenskaber ligger gemt i kromosomer, medførte store fremskridt inden for arvelighedslæren igennem den første del af det 20. århundrede. 

I 1953 fastslog James Watson og Francis Crick strukturen af DNA, det molekyle hvori det genetiske arvemateriale opbevares i alle kendte, levende organismer.

Personer med væsentlig indflydelse på biologiens historie 
 Aristoteles
 Anton van Leeuwenhoek
 Carl von Linné
 Francesco Redi
 Charles Darwin
 Louis Pasteur
 Johann Gregor Mendel
 James Watson
 Francis Crick
 Martinus Beijerinck
 Sergei Winogradsky

Forskellige grene inden for biologi 

Biologer studerer generelle principper for hvordan levende organismer virker og er organiseret:
 På det molekylære plan i molekylærbiologi, biokemi og genetik.
 På det mikroskopiske plan i cellebiologi og fysiologi
 Archaea – Arkebakterier
 Monera – Bakterier
 Protista – Mere komplekse encellede organismer og alger
 Fungi – Svampe, gærceller
 Plantae – Planter
 Botanik
 Animalia – Dyr, inklusive mennesker
 Zoologi
 Entomologi
 Zoopatologi
 Adfærd
 Etologi
 Kryptozoologi
 På individplan i anatomi og etnologi
 På populationsniveau med økologi
 Skatologi
 Humanbiologi

Ifølge nyere forskning; bl.a. 
Tree of Life web project: Life on Earth 
bliver organismer klassificeret på en nyere måde – se organisme og systematik.

Svenskeren Carl von Linné var den første der forsøgte at opdele alt levende i en systematik; hans Systema naturae bruges (med lidt ændringer) den dag i dag.

Et af de centrale emner inden for biologi er evolution, som er en teori der blev underbygget af Charles Darwin. En organismes evolution kan studeres ved hjælp af molekylærbiologi, hvor man analyserer gener og proteiner. Evolution kan også studeres som palæontologer gør det, ved at studere fossiler.

Billeder

Se også 

 Biolog
 Kemi
 Naturvidenskab
 Økologi
 Glykobiologi

Eksterne henvisninger 

 Biologi ved Københavns Universitet  Introduktion til biologiuddannelsen ved Københavns Universitet.
 Bioteknologi ved DTU  Introduktion til uddannelserne og forskningen ved Danmarks Tekniske Universitet.
 BIOWEB – Lær biologi på internettet
 Science Daily: 2003-10-31, Scientists Find Evolution Of Life Helped Keep Earth Habitable
 17 December, 2003, BBCNews: Oldest evidence of photosynthesis Citat: "... If their findings are correct, life was very sophisticated, very early on in Earth history," said Buick ... But life may be older and more robust than we thought ..."
 Vejvisere:
 Biology I Reference Sites 
 Animalia Kingdom Reference Sites 
 Plant Kingdom Reference Sites 
 Microbiology Web Sites 
 Cell Biology – School and University – Graphics
 Alphabetical list of bio sites 

Videregående uddannelser i Danmark
Naturvidenskab
 
Akademiske discipliner
Skolefag